送趙令赴江陵
作者：項安世
朝代：宋

paragraphs: 平生所聞趙景明，太阿出匣百壬死。
不令赤手□□□，亦合麻鞋見天子。
霜風獵獵鬢毛斑，萬里水縣菰蒲間。
妻兒稱屈大夫笑，閉閣正用蘇麻頑。
邊頭有兵人要籍，邊頭有萊人要闢。
名佳實惡君勿信，塞下吏民須蕩佚。
檢民如葦身如弦，有時白眼對世賢。
正爾忽憶諸梁篇，稍事細謹無流連。